Grafika1**Z á k l a d n á u m e l e c k á š k o l a**

Partizánska 290/17

**M Y J A V A**

S p r á v a

o výsledkoch a podmienkach výchovno-vzdelávacej činnosti

Základnej umeleckej školy Partizánska 290/17 Myjava

za školský rok 2020/2021

**Predkladá:**

Mgr. art. Elena Bielčiková, riaditeľka školy

Správa zatiaľ nebola prerokovaná a schválená

vzhľadom na pandemickú situáciu COVID-19,

Rada školy bude zvolaná v najbližšom možnom termíne.

**Vyjadrenie rady školy:**

Rada školy odporúča zriaďovateľovi

**schváliť ----- neschváliť** (nehodiace sa prečiarknite)

**Správu o výsledkoch a podmienkach**

**výchovno-vzdelávacej činnosti**

**Základnej umeleckej školy Partizánska 290/17 Myjava za školský rok 2020/2021**

.........................-----......................

.........................-----......................

predseda Rady školy pri ZUŠ Myjava

**Stanovisko zriaďovateľa:**

Mesto Myjava – zriaďovateľ školy

**........................................**

**Správu o výsledkoch a podmienkach**

**výchovno-vzdelávacej činnosti**

**Základnej umeleckej školy Partizánska 290/17 Myjava za školský rok 2020/2021**

...............................................................

Pavel Halabrín, primátor mesta

**Východiská a podklady**

Správa je spracovaná v zmysle:

1. Vyhlášky Ministerstva školstva SR č. 9/2006 Z. z. zo 16. 12. 2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
2. Metodické usmernenie MŠ SR č. 10/2006-R k vyhláške MŠ SR č. 9/2006 Z. z.
3. Plán práce ZUŠ Myjava na školský rok 2020/2021.
4. Vyhodnotenia plnenia plánov práce jednotlivých predmetových komisií.
5. Vyhodnotenie prospechu a dochádzky žiakov v šk. roku 2020/2021.
6. Vyhodnotenie prezentácie a reprezentácie školy v jednotlivých odboroch.

**Základné identifikačné údaje o škole**

Názov školy: Základná umelecká škola Partizánska 290/17 Myjava

Adresa školy: Partizánska ulica 290/17, 907 01 Myjava

Telefónne čísla školy: 0911 588115, 0911 892223

Elektronická adresa školy: [zusmyjava@gmail.com](mailto:zusmyjava@gmail.com)

Webová stránka školy: www.zusmyjava.sk

Zriaďovateľ školy: Mesto Myjava

Vedúci zamestnanci školy: Mgr. art. Elena Bielčiková – riaditeľka školy

Mgr. Erika Matulová - zástupkyňa riaditeľky školy.

Rada školy pri ZUŠ Myjava bola ustanovená v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov po voľbách dňa 9. 6. 2021 na obdobie 4 rokov.

Rada školy: Mgr. Marek Hrin – t. č. člen, rodič žiakov ZUŠ Myjava

Mgr. Viera Feriancová – t. č. člen, zástupca mesta Myjava

Viera Dugová - t. č. člen, zástupca mesta Myjava

Vladimír Pekník – t. č. člen, pedag. zamestn. ZUŠ Myjava

Mgr. Anna Zacharová – t. č. člen, pedag. zamestn. ZUŠ Myjava,

Mgr. Dagmar Beňaluková – t. č.člen, nepedagogický zamestnanec ZUŠ Myjava

Mgr. Dana Šedivá – t. č. člen, rodič žiakov ZUŠ Myjava

Ďalšie poradné orgány školy:

*umelecká rada* – jej členmi sú menovaní pedagogickí zamestnanci školy

*pedagogická rada –* jej členmi sú všetci pedagogickí zamestnanci školy

*metodické orgány* – 7 predmetových komisií

*pracovná porada* – jej členmi sú všetci zamestnanci školy.

**Údaje o počte žiakov ZUŠ Myjava**

**Prehľad počtu žiakov** v šk. roku 2020/2021 **v členení na odbory**:

|  |  |  |  |  |  |
| --- | --- | --- | --- | --- | --- |
|  | spolu | hud. odbor | výtv. odbor | tan. odbor | liter.-dram.o. |
| začiatok šk. roka – stav k 15. 9. 2020 (údaj uvádzaný vo výkaze  o ZUŠ). | 580 | 147 | 171 | 223 | 39 |
| koniec šk. roka – stav k 30. 6. 2021 (vrátane absolventov školy): | 560 | 141 | 164 | 216 | 39 |

**Prehľad počtu žiakov** v šk. roku 2020/2021 **v členení na ročníky** v 1. a 2. stupni v jednotlivých odboroch (údaj uvádzaný vo výkaze o ZUŠ):

|  |  |  |  |  |  |
| --- | --- | --- | --- | --- | --- |
| **1. stupeň základného št.** | spolu | hud. odbor | výtv. odbor | taneč. odbor | liter.-dram. o. |
| **Prípravné štúdium** | 37 | 9 | 6 | 22 |  |
| 1. ročník | 77 | 26 | 11 | 34 | 6 |
| 2. ročník | 64 | 23 | 21 | 11 | 9 |
| 3. ročník | 77 | 20 | 19 | 28 | 10 |
| 4. ročník | 62 | 18 | 27 | 17 |  |
| 1. ročník 2. časti 1. stupňa | 65 | 15 | 14 | 29 | 7 |
| 2. ročník 2. časti 1. stupňa | 74 | 20 | 39 | 15 |  |
| 3. ročník 2. časti 1. stupňa | 44 | 5 | 13 | 23 | 3 |
| 4. ročník 2. časti 1. stupňa | 50 | 8 | 13 | 28 | 1 |
| 5. ročník 2. časti 1. stupňa | 4 |  | 4 |  |  |
| Spolu | **580** | **144** | **167** | **207** | **36** |

|  |  |  |  |  |  |
| --- | --- | --- | --- | --- | --- |
| **2. stupeň základného št.** | spolu | hud. odbor | výtv. odbor | tan. odbor | liter.-dram.o. |
| 1. ročník | 5 | 1 |  | 4 |  |
| 2. ročník | 7 | 1 | 1 | 5 |  |
| 3. ročník | 9 | 1 | 2 | 5 | 1 |
| 4. ročník | 5 |  | 1 | 2 | 2 |
| Spolu | **26** | **3** | **4** | **16** | **3** |

**Prehľad počtu žiakov** v šk. roku 2020/2021 **v Štúdiu pre dospelých** v jednotlivých odboroch:

|  |  |  |  |  |
| --- | --- | --- | --- | --- |
| Spolu v ŠPD | hud. odbor | výtv. odbor | tan. odbor | liter.-dram. o. |
| -- | -- | -- | -- | -- |

**Počet tried k 15. 9. 2020 bol 26,38.**

Oproti začiatku predchádzajúceho šk. roka (605 ž.) bol na začiatku školského roka 2020/2021 pokles v počte o 25 žiakov. Pokles žiakov na našej škole bol z dôvodu pandemickej situácie, kvôli ktorej v škole od marca šk. r. 2019/2020 vyučovanie prebiehalo prevažne dištančnou formou (pre žiakov značne demotivujúce) a škola neorganizovala žiadne prezentačné akcie. Žiaci sa nezúčastnili žiadnych podujatí a súťaží, ktoré sú pre žiakov tiež mimoriadnou motiváciou. Z tohto istého dôvodu sa prijímacie skúšky, ktoré sa štandardne konajú začiatkom júna museli byť preložené na začiatok šk. r. 2020/2021, čo sa tiež vymyká z normálu a rodičia sa obávali situácie, ktorú by nemuseli zvládnuť v novom školskom roku.

**Zhodnotenie výchovno-vzdelávacích výsledkov**

Úroveň výchovno-vzdelávacej práce učiteľov školy bola na vyhovujúcej úrovni, napriek tomu, že od 28. septembra výchovno-vzdelávací proces bol v škole s menšími prestávkami prerušený do 17. 5. 2021, kedy sa v škole obnovilo vyučovanie v plnom rozsahu. Od tohto dátumu dištančnou formou boli vyučovaní iba žiaci, ktorí boli v karanténe.

Termíny prerušení vyučovania boli nasledovné:

Od 28. 9. do 4. 10. 2020 – prerušené vyučovanie z dôvodu karantény učiteľov. Vyučovanie prebiehalo dištančnou formou.

Od 12. 10. do 25. 10. 2020 prerušené skupinové vyučovanie z rozhodnutia ministra ŠVVaŠ SR. Individuálne vyučovanie prebiehalo prezenčnou, skupinové vyučovanie dištančnou formou.

Od 26. 10. 2020 do 7. 2. 2021 – prerušené školské vyučovanie z rozhodnutia ministra ŠVVaŠ SR. Individuálne a skupinové vyučovanie prebiehalo výlučne dištančnou formou.

Od 8. 2. 2021 – obnovené individuálne vyučovanie pre žiakov vo veku 1. stupňa ZŠ. Individuálne vyučovanie pre žiakov vo veku 2. stupňa ZŠ, stredoškolákov a skupinové vyučovanie v celom rozsahu prebiehalo dištančnou formou.

Od 17. 5. 2021 obnovené vyučovanie v plnom rozsahu. Od tohto dátumu dištančnou formou boli vyučovaní iba žiaci, ktorí boli v karanténe.

Škola sa počas školského roka riadila platnými, všeobecne záväznými právnymi normami. Učitelia počas prerušenia vyučovacieho procesu vyučovali dištančne a to rôznymi spôsobmi, podľa dohody s rodičom, ktorý mal možnosť sa rozhodnúť, aký zvolený spôsob komunikácie mu vyhovuje.

Online vyučovanie prebiehalo nasledovne:

* konverzačnou formou – konzultácie prostredníctvom telefónu,
* interaktívnou komunikáciou – vyučovanie prostredníctvom sociálnych sietí,
* spôsobom prenosu audio-video,
* nahrávkou náučných videí pre žiakov,

Učitelia sa snažili zadávať žiakom menej náročné, jednoduché, hravé a inšpiratívne úlohy.

Hodnotenie žiakov v šk. r. 2020/2021 (podľa vyhlášky MŠ SR č. 324/2008 Z. z.) vychádzalo zo štvorstupňového hodnotenia (výborný, chválitebný, uspokojivý, neuspokojivý). Vzhľadom k charakteru školy sa často využívalo okrem hodnotenia známkou aj slovné a motivujúce hodnotenie.

Počas dištančného vzdelávania učitelia hodnotili žiakov miernejším spôsobom, ktorý zohľadňoval individuálne a vekové osobitosti žiakov a prihliadal na ich možnosti a podmienky domácej prípravy a kvality technického zabezpečenia.

Spolupráca medzi jednotlivými umeleckými odbormi bola v rámci možností a požiadaviek na dobrej úrovni.

**Prehľad celkového prospechu žiakov** na konci školského roka 2020/2021 **podľa odborov:**

|  |  |  |  |  |
| --- | --- | --- | --- | --- |
| Stupeň celkového hodnotenia  v odboroch | Prospeli s vyznamenaním | Prospeli | Neprospeli | Neklasifikovaní |
| spolu | spolu | spolu |  |
| Výtvarný odbor | 156 | -- | -- | -- |
| Tanečný odbor | 195 | 1 | -- | 1 |
| Hudobný odbor | 115 | 17 | -- | 1 |
| Liter.-dram. odbor | 38 | -- | -- | 1 |
| **Spolu** | **504** | **18** | **--** | **3** | sp. ž.:525 |

Okrem uvedených 525 žiakov základného štúdia navštevovalo 35 žiakov prípravné štúdium vo všetkých odboroch školy (údaj k 30. 6. 2021) – v HO 8, vo VO 8 a v TO 19.

Prípravné štúdium sa hodnotilo slovom absolvoval, pretože toto štúdium je prípravou na prijatie do základného štúdia. Následný postup do 1. roč. základného štúdia bol podmienený odporučením triedneho učiteľa a vykonaním záverečnej skúšky individuálne. Záverečné skúšky sa uskutočnili dňa 27. 5. 2021.

Polročné hodnotenie kvôli dlhodobému dištančnému vyučovaniu a v súlade s usmernením MŠVVaŠ bolo odložené na 31. 3. 2021. Všetci žiaci od 1. 2. 2021 automaticky pokračovali v 2. školskom polroku.

**Počet zameškaných hodín žiakov k 30. 6. 2021 a ich priemer:**

|  |  |  |  |
| --- | --- | --- | --- |
| Počet žiakov | Súčet zameškaných ospravedlnených hodín | Súčet zameškaných neospravedlnených hodín | Priemer na 1 žiaka  ospr./neospr. |
| 580 | 2682,75 | 58,5 | 4,63/0,10 |

**Vyhodnotenie priebehu a úrovne záverečných skúšok absolventov základného štúdia**

**Údaje o absolventoch školy v školskom roku 2020/2021**

Absolventi 1. časti 1. stupňa základného štúdia

|  |  |  |  |  |
| --- | --- | --- | --- | --- |
| spolu | hudobný odbor | výtvarný odbor | tanečný odbor | literárno-dramatický odbor |
| 61 | 18 | 26 | 17 | -- |

Absolventi 2. časti 1. stupňa základného štúdia

|  |  |  |  |  |
| --- | --- | --- | --- | --- |
| spolu | hudobný odbor | výtvarný odbor | tanečný odbor | literárno-dramatický odbor |
| 41 | 6 | 6 | 28 | 1 |

Absolventi 2. stupňa základného štúdia

|  |  |  |  |  |
| --- | --- | --- | --- | --- |
| spolu | hudobný odbor | výtvarný odbor | tanečný odbor | literárno-dramatický odbor |
| 6 | --- | 1 | 2 | 3 |

V školskom roku záverečné skúšky absolventov 1. a 2. časti I. stupňa a v II. stupni sa konali v niektorých odboroch za osobnej účasti žiakov (HO, VO, LDO), kombináciou administratívneho hodnotenia a zhodnotením online prezentácie tanečnej kreácie podľa zadania (TO).

V školskom roku 2020/2021 sa záverečné skúšky absolventov 1. časti 1. stupňa v LDO konali 16. 6. 2021, 1. a 2. časti a v II stupni v TO 27. 5. 2021 a 16. 6. 2021, v 1. a 2. časti a v II stupni vo VO 16. 6. 2021 a v 1. a 2. časti a v II stupni v HO 27. 5. 2021 a 16. 6. 2021.

**V hudobnom odbore** absolvovalo spolu 24 žiakov, viď. tabuľka vyššie.

V 1.časti 1. stupňa základného štúdia s konečným výsledkom *výborný* absolvovalo 23 žiakov a1 žiak s konečným výsledkom uspokojivý.

V 2 .časti 1. stupňa základného štúdia s konečným výsledkom *výborný* absolvovalo 6 žiakov.

Skúšobná látka bola v súlade s požiadavkami pre záverečné skúšky 1. a 2. časti 1. stupňa základného štúdia Školského vzdelávacieho programu pre príslušné študijné zameranie. V tomto školskom roku vzhľadom na pandemickú situáciu sa neuskutočnil verejný absolventský koncert.

Výsledky skúšok, ako aj skúšobná látka a zloženie skúšobnej komisie sú zapísané v protokole o výsledku záverečných skúšok žiakov.

**Vo výtvarnom odbore** absolvovalo spolu 33 žiakov, viď. tabuľka vyššie.

V 1 .časti 1. stupňa základného štúdia s konečným výsledkom *výborný* absolvovalo 26 žiakov.

2. časť 1. stupňa základného štúdia absolvovalo 6 žiakov s konečným výsledkom *výborný*.

V  2. stupni základného štúdia s konečným výsledkom *výborný* absolvoval 1 žiak.

Skúšobná látka bola v súlade s požiadavkami pre záverečné skúšky 1. a 2. časti 1. stupňa a 2. stupňa základného štúdia Školského vzdelávacieho programu pre výtvarný odbor.

Výsledky skúšok, ako aj skúšobná látka a zloženie skúšobnej komisie sú zapísané v protokole o výsledku záverečných skúšok žiakov.

**V tanečnom odbore** absolvovalo spolu 47 žiakov, z nich 17 v 1. časti 1. stupňa základného štúdia, 28 žiakov v 2. časti 1. stupňa štúdia a 2 žiaci na 2. stupni základného štúdia.

V 1. časti 1. stupňa základného štúdia s konečným výsledkom *výborný* absolvovalo 17 žiakov. V 2 .časti 1. stupňa základného štúdia s konečným výsledkom *výborný* absolvovalo 28 žiakov

2. stupeň základného štúdia absolvovali 2 žiaci s konečným výsledkom výborný.

Skúšobná látka bola v súlade s požiadavkami pre záverečné skúšky 1. a 2. časti 1. stupňa a 2. stupňa základného štúdia Školského vzdelávacieho programu pre tanečný odbor.

Výsledky skúšok, ako aj skúšobná látka a zloženie skúšobnej komisie sú zapísané v protokole o výsledku záverečných skúšok žiakov.

**V literárno-dramatickom odbore** absolvovalo spolu 4 žiaci v 2. časti prvého stupňa a druhom stupni základného štúdia.

V 2. časti 1. stupňa základného štúdia s konečným výsledkom *výborný* absolvovala 1 žiačka.

Na druhom stupni absolvovali 2 žiaci s výsledkom výborný. 1 žiačka štúdium neabsolvovala.

Skúšobná látka bola v súlade s požiadavkami pre záverečné skúšky 2. časti 1. stupňa základného štúdia a druhého stupňa základného štúdia Školského vzdelávacieho programu pre literárno-dramatický odbor.

Výsledky skúšok, ako aj skúšobná látka a zloženie skúšobnej komisie sú zapísané v protokole o výsledku záverečných skúšok žiakov.

**Základné informácie o štúdiu na Základnej umeleckej škole Myjava, platné pre školský rok 2020/2021**

V šk. roku 2020/2021 škola ponúkala verejnosti vzdelávanie v nasledovných štyroch umeleckých odboroch : **hudobný**

**tanečný**

**výtvarný**

**literárno-dramatický**

***V hudobnom odbore*** *sa vyučovalo v nasledovných študijných zameraniach:*

**hra na klavíri,**

**hra na husliach,**

**spev,**

**hra na gitare,**

**hra na elektrickej gitare,**

**hra na cimbale,**

**hra na akordeóne**,

**hra na heligónke,**

**hra na sopránovej zobcovej flaute,**

**hra na saxofóne,**

**hra na bicích nástrojoch.**

**V rámci voliteľných predmetov sa vyučovali:**

hra na keyboarde, hra na gitare, hra na klavíri.

**Prijímacie skúšky** do všetkých odborov sa pre školský rok 2020/2021 uskutočnili 9. 9. 2020. Prijímacie skúšky sa konali v spomínanom neštandardnom termíne vzhľadom na prebiehajúcu pandemickú situáciu COVID – 19. Termín bol zvolený v súlade s rozhodnutím o hodnotení, organizácii záverečnej skúšky a prijímacom konaní žiakov ZUŠ v čase mimoriadnej situácie, ktoré vydal minister ŠVVaŠ SR.

Podmienky k prijímacím skúškam boli zverejnené na stránke školy a Mesta Myjava vzhľadom na situáciu COVID – 19.

**Podmienky prijatia boli nasledovné:**

Vzhľadom k pandemickej situácii presný čas prijímacích skúšok vedenie školy oznamovala rodičom telefonicky alebo mailom 8. septembra.

**Miesto**: Základná umelecká škola, Partizánska 290/17, 907 01 Myjava.

Okrem elektronickej prihlášky sme z organizačných dôvodov prijímali aj papierové, ktoré sa odovzdávali podpísané osobne alebo boli inak doručené do školy **do 7. septembra 2020.**

**Hudobný odbor**

Vzhľadom k nepredvídateľnej situácii sa prijímacie skúšky konali kombinovane bez osobnej účasti detí a ich zákonných zástupcov na základe podpísaných prihlášok, a v  prípade, že počet záujemcov presiahol limit voľných miest, záujemcovia boli prizývaní k prijímacím skúškam individuálne po telefonickej dohode.

Prijímacie skúšky sa konali do:

* jednoročného **prípravného štúdia** (deti, ktoré v školskom roku 2020/2021 budú žiakmi 1. ročníka základnej školy), **s prípravou do týchto zameraní:**
* hra na klavíri,
* spev, hlasová výchova,
* hra na dychových nástrojoch: zobcová flauta,
* hra na gitare,
* hra na akordeóne (harmonika).
* **základného štúdia** (deti, ktoré v školskom roku 2020/2021 budú žiakmi 2. a vyššieho ročníka základnej školy) do nasledovných študijných zameraní:
* spev,
* hra na gitare,
* hra na dychových nástrojoch: zobcová flauta, priečna flauta, trúbka, saxofón, lesný roh, trombón, pozauna, tuba,
* hra na akordeóne (harmonika).

V prípade, že sa prijímacích skúšok zúčastnili osobne, u  detí sa zisťovali tieto schopnosti: hudobný sluch, rytmické cítenie, pohotovosť, hudobná pamäť a fyzické predpoklady pre spev a hru na zvolenom hudobnom nástroji.

Uchádzač o štúdium pred komisiou mal:

* + zaspievať pieseň podľa vlastného výberu (napr. detskú, ľudovú, umelú, ...),
  + zopakovať po skúšajúcom krátky melodický útvar podľa ukážky,
  + sluchovo rozoznať nižšie a vyššie tóny,
  + zopakovať po skúšajúcom krátky rytmický útvar vyťukávaním alebo tlieskaním.

**Literárno-dramatický odbor**

Vzhľadom k nepredvídateľnej situácii sa prijímacie skúšky konali bez osobnej účasti detí a ich zákonných zástupcov na základe podpísaných prihlášok. V prípade, že počet záujemcov by presiahol limit voľných miest, záujemcovia mali byť prizývaní k prijímacím skúškam individuálne po telefonickej dohode.

Prijímacie skúšky sa konali do:

* **základného štúdia** (deti, ktoré v školskom roku 2020/2021 budú žiakmi 2. a vyššieho ročníka základnej školy + mládež).

V prípade, že sa prijímacích skúšok uchádzači zúčastnia osobne, u  detí sa mali zisťovať tieto schopnosti: čistotu reči, hlasové dispozície, fantáziu v pohybe a reči.

Uchádzač o štúdium pred komisiou mal:

* + sa predstaviť (porozpráva o sebe),
  + predviesť spamäti riekanku, báseň alebo iný text alebo zaspieva pieseň,
  + predviesť etudu bez slov – neverbálne ukáže pohyb, napr. príchod do triedy, domov, pohyb koňa, psa, mačky a pod.

**Tanečný odbor**

**– oddelenie klasického a moderného tanca**

**- oddelenie ľudového tanca (Kopaničiarik)**

Vzhľadom k nepredvídateľnej situácii sa prijímacie skúšky konali bez osobnej účasti detí a ich zákonných zástupcov na základe podpísaných prihlášok. V prípade, že počet záujemcov by presiahol limit voľných miest, záujemcovia mali byť prizývaní k prijímacím skúškam individuálne po telefonickej dohode.

Prijímacie skúšky sa konali do:

* jednoročného **prípravného štúdia** ((deti, ktoré v školskom roku 2020/2021 budú žiakmi 1. ročníka základnej školy),
* **základného štúdia** (deti, ktoré v školskom roku 2020/2021 budú žiakmi 2. a vyššieho ročníka základnej školy).

V prípade, že sa prijímacích skúšok uchádzači zúčastnia osobne, u  detí sa mali zisťovať tieto schopnosti: rytmické, hudobné a pohybové schopnosti a telesnú spôsobilosť.

Uchádzač o štúdium mal pred komisiou:

* + predvieť na danú hudbu krátku improvizáciu s tanečným prejavom a zopakovať jednoduché tanečné kroky podľa príkladu skúšajúceho,
  + skúšajúci pomocou rôznych cvikov zistiť ohybnosť uchádzača a rozsah jeho pohybových schopností,
  + zopakovať po skúšajúcom krátky rytmický útvar vyťukávaním alebo tlieskaním,
  + zaspievať pieseň podľa vlastného výberu (napr. detskú, ľudovú, umelú, ...).

**Výtvarný odbor**

Vzhľadom k nepredvídateľnej situácii sa prijímacie skúšky mali konať bez osobnej účasti žiakov a ich zákonných zástupcov. Prijímacie skúšky sa uskutočnili na základe posúdenia výtvarných prác uchádzačov, ktoré bolo nutné zaslať alebo inak doručiť spolu s vyplnenou a podpísanou prihláškou do školy.

Prijímacie skúšky sa konali do:

* základného štúdia (deti, ktoré v školskom roku 2020/2021 budú žiakmi 1. a vyššieho ročníka základnej školy) za podmienok:

Žiaci 1. až 4. ročníka základnej školy nakreslili rozprávkovú postavu podľa klasických slovenských ľudových rozprávok, napr. o Popoluške, o Jankovi Hraškovi, O perníkovej chalúpke alebo rôzne iné. Kreslili pastelkami, voskovkami, ceruzkou...

Starší žiaci 5. až 9. ročníka základnej školy nakreslili jednoduché zátišie. Napríklad hrnček + džbán + kocka a pod. Kreslili ceruzkou rôznej mäkkosti (číslo 4HB, 5HB, 6HB, atď.) a jednotlivé predmety vytieňovali.

Do prípravného a základného štúdia vo všetkých odboroch sme prijímali uchádzačov administratívnou formou bez osobnej účasti uchádzača alebo na základe posúdenia predpokladov na štúdium vo zvolenom odbore a na základe výsledkov talentovej skúšky. Na posúdenie študijných predpokladov pre každý umelecký odbor sa zriadila minimálne trojčlenná prijímacia komisia.

Uchádzači o štúdium, ktorí z kapacitných dôvodov sa museli dostaviť osobne na prijímacie skúšky, boli hodnotení štvorstupňovým známkovaním:

1 - výborný, 2 - chválitebný, 3 - uspokojivý, 4 - neuspokojivý.

Všetci ostatní uchádzači boli prijatí bez osobnej účasti na prijímacích skúškach.

**Údaje o aktivitách a prezentácii školy na verejnosti**

Žiaci školy v školskom roku 2020/2021 vzhľadom na pandemickú situáciu sa zúčastnili len niekoľkých akcií.

25.1.2020 – Kopaničiarik - otvorenie plesu v Častkove

10.07.2020 – Kopaničiarik - vystúpenie v Nemocnici Myjava – slávnostné odovzdávanie novej sanitky predsedom Trenčianskeho samosprávneho kraja. Nahrávka pre televíznu reláciu:

13.12.2020 – Adventný koncert v ECAV Chráme Božom – televízne nakrúcanie a priamy prenos – Televízia Myjava, spoločný koncert s Ľudovou hudbou Petra Obucha z Piešťan.

Tanečné a hudobné dielne:

7.3.2020 – Tanečná dielňa k povinným tancom súťaže Šaffova ostroha – Starobapská z Myjavy a Verbunk z Branova organizované CTK v Myjave v KD SD, zúčastnili sa jej tanečníci z DFS Kopaničiarik (bez vystúpenia).

12.-18.7.2020 – Krpčekovo – tanečné dielne ľudového tanca organizované OZ Východná –  zúčastnili sa ich deti z DFS Kopaničiarik – naštudovanie tancov z Rejdovej, Krivian, z Branova a v závere vystúpenie pre verejnosť.

23. 5. 2021 nahrávka audiovizuálneho diela v KD Samka Dudíka,

14. 5. 2021, 16. 5. 2021výroba audiovizuálneho diela v KD Samka Dudíka a na Turej Lúke – Myjava.

Vystúpenie tanečného odboru Kopaničiarik na Medzinárodnom folklórnom festivale Myjava 2021.,

Naši žiaci HO z dôvodu pandemickej situácie sa nezúčastnili žiadnych interných a verejných vystúpení. Škola neorganizovala zabehnuté programy a akcie (napr. MY Dance). Výnimkou bola výtvarná súťaž a výstava „Jarné zvyky a tradície na pohľadnici“, ktorá bola súčasťou podujatia DFS Kopaničiarik – komponovaného programu s názvom „Ščéraj ináč, jako dneskaj“, ktorá sa konala v Kultúrnom dome Samka Dudíka v Myjave dňa 29.6.2021. Žiaci umeleckých škôl z celého Slovenska mohli svoje práce posielať poštou alebo mailom.

***Výtvarné súťaže a akcie ktorých sa naši žiaci zúčastnili v šk. roku 2020/2021***

*Vianočná pohľadnica pre MŠVVaŠ SR – december 2020*

*Jarná pohľadnica pre seniorov – mesto Myjava*

*Gorazdovo výtvarné Námestovo – 30. Apríl, súťaž*

*Lidice – február, výtvarná súťaž*

**Údaje o finančnom a hmotnom zabezpečení výchovno-vzdelávacej činnosti školy**

**Dotácie celkom v €**

|  |  |  |
| --- | --- | --- |
| **Druh dotácie** | **originálky** | **Spolu** |
| Fiškálka | 449 242,59 | 449 242,59 |
| Školné | 27 192,09 | 27 192,09 |
| Účelové – COVID - 19 | 217,63 | 217,63 |
| Príjmy ostatné (vyúčtovanie tepla, vody) | 184,54 | 184,54 |
| **Spolu** | **476836,85** | **476836,85** |

**Príjmy (236):**

Príjmy v roku 2020 boli vo výške **27376,63 €** z toho:

* príspevky rodičov (školné).......................................**27 192,09 €**

**Čerpanie školného celkom:**

* spolupodieľanie sa na financovaní prevádzkových nákladov,
  + - el. energia 2 438,68 €,
* poštovné 5,20 €,
* interiérové vybavenie(stoličky do VO, TO, stolík, kreslá do HO..) 1 482,42 €,
* prevádzkové stroje (gitara, statív,..) 187,10 €,
* všeobecný materiál 3 556,41 €,
* knihy, časopisy, učebné pomôcky 632,34 €,
* licencie IZUŠ 1 080,00 €,
* údržba prevádzkových strojov (oprava a ladenie klavírov) 8280,38€,
* propagácia 63,78 €,
* všeobecné služby 24,00 €,

**spolu čerpanie 1 7750,31 €,**

**Čerpanie školného podľa jednotlivých odborov**

**Hudobný odbor 9 343,63 €,**

* interiérové vybavenie 388,00 €,
* prevádzkové stroje 94,90 €,
* všeobecný materiál 436,17 €,
* noty, učebnice, pracovné listy 340,76 €,
* údržba prevádzkových strojov (oprava gitary, akordeónov, klavírov...) 8 083,80 €,
* konkurzy, súťaže 30,00 €.

**Výtvarný odbor 2 515,30 €,**

* interiérové vybavenie 1 040,40 €,
* všeobecný materiál výkresy, štetce, farby a iné 1 291,70 €,
* knihy, časopisy 91,00 €,
* prevádzkové stroje 92,20 €.

**Tanečný odbor 489,63 €,**

* interierové vybavenie 54,02 €,
* všeobecný materiál 235,03 €,
* knihy, uč. pomôcky, kulisy, 200,58 €,

**Literárno – dramatický odbor  57,63€,**

* všeobecný materiál – perá, obaly 57,63 €,

**Čerpanie školného ostatné (bez zaradenia do čerpania odborov) 5344,12€,**

* spolupodieľanie sa na financovaní prevádzkových nákladov,
  + el. energia 2 438,68 €,
* poštovné 5,20 €,
* všeobecný materiál 1 347,40 €,
* všeobecný materiál COVID 19 188,48 €,
* licencie IZUŠ 1 080,00 €,
* údržba prevádzkových strojov 196,58 €,
* propagácia, reklama 63,78 €,
* všeobecné služby 24,00 €,
* **Ostatné príjmy .184,54 €**

z toho:

* vyúčtovanie el. energie **184,54 €,**

tieto prímy boli použité na zabezpečenie prevádzkových nákladov školy.

|  |  |  |  |  |  |  |  |
| --- | --- | --- | --- | --- | --- | --- | --- |
| **610 – mzdy** | **620 – odvody** | **630 - tovary** | **630 - účelovky** | **630 - školné, MY DANCE** | **630 ostatné príjmy** | **640 - transfery** | **600 - spolu** |
| 28 6257,45 | 92 667,42 | 76 895,05 | 2 861,86 | 0 | 17 750,31 | 622,39 | 477 054,48 |

**Výdavky (600):**

**v ý d a v k y (700)**

|  |
| --- |
| **700 – stroje** |
| 0 |

**rozpočet čerpané % čerpania**

pol. 610 mzdové prostriedky 283 784,00 283 784,45 100,00 %

pol. 620 poistné fondy 92 668,00 92 667,42 100,00 %

pol. 630 bežné výdavky 76 492,00 76 492,88 100,00 %

pol. 630 účelovky odchodné 2 473,00 2473,00 100,00 %

pol. 630 účelovky rekreácie 1 262,00 1 261,86 99,99 %

pol. 630 účelovky COVID 218,00 217,63 99,83 %

pol. 630 účelovky DFS 1 600,00 1 600,00 100,00 %

pol. 640 bežné transfery 623,00 622,39 99,90 %

pol. 630 školné 27 192,00 17 750,31 65,28 %

pol. 630 ostatné príjmy (el. energia.) 185,00 184,54 99,75 %

**s p o l u  486 497,00 477 054, 48 98,06%**

**a) Mzdové prostriedky (610):**

Čerpanie mzdových prostriedkov vykazovala škola k 31.12.2020 vo výške **283 784,45** **€**, čo je **100,00 %** z prideleného rozpočtu **283 784,00 €.** Nastal nárast miezd spôsobený celkovým zvyšovaním miezd na základe úprav tabuliek pre platy zamestnancov vo verejnej službe pre rok 2020. V rámci položky boli vyplácané tieto príplatky: osobný príplatok, príplatok za výkon špecializovanej činnosti triedneho učiteľa, kreditné príplatky (príplatok za prof. rast.), príplatok za uvádzajúceho a začínajúceho pedagóga, prípadne odmeny (mimoriadne za plnenie úloh či k životnému jubileu dožitia 60 rokov), 80%°pri prekážke na strane zamestnávateľa – pandemická situácia, ročné zúčtovanie zdravotného poistenia za zamestnanca.

**Priemerná mzda**

|  |  |  |  |  |  |  |
| --- | --- | --- | --- | --- | --- | --- |
| Zariadenie | za rok 2018 | | za rok 2019 | | za rok 2020 | |
| **ZUŠ** | pedagog. | nepedagog. | pedagog. | nepedagog. | pedagog. | nepedagog. |
| 1 050,69€ | 735,36 | 1 122,90 | 866,04 | 1 227,41 | 922,11 |

**b) Poistné fondy (620):**

**Položku 620** – poistné fondy k vykazovaným mzdám čerpala škola k 31.12.2020 vo výške **92 667,42** **€** t. j. **100,00 %** z prideleného rozpočtu **92 668,00** €.

**c) Tovary a ďalšie služby (630):**

Škola zo sumy poskytnutých finančných prostriedkov zabezpečovala hlavne údržbu, nákup čistiacich potrieb, ochranných pracovných prostriedkov, kancelárskych potrieb, pokračovali sme vo výmene a obnove počítačov. Ostatnú časť tvoria výdavky na vykurovanie, el. energiu, vodu, cestovné výdavky, nájomné za prenájom priestorov, služby EPS, preplatenie odmien na základe dohôd, stravné, poplatky a pod. Čerpanie celkového rozpočtu v položke 630 bolo 100,00 %.

**Položka 631** (cestovné) – položka bola čerpaná k 31. 12. 2020 vo výške **58,71** €. V položke sú zahrnuté cestovné výdavky, stravné pri cestovnom.

**V položke 632** (energie) – sú zahrnuté náklady na prevádzku budovy t.j. energie, voda, poštovné, telefón a internet. Elektrická energia bola hradená v plnej miere zo školného (2 438,68 €).

Teplo spolu: **11 478,81** €,

voda 317,54 €

poštovné, telefón, 149,70 €,

mobil 414,11 €

internet 94,80 €

**s p o l u  12 454,96€**

**Položka 633** (materiálové vybavenie) – obsahuje výdavky potrebné k zabezpečeniu funkčnosti školy kancelárskych potrieb, PC, monitor, webkamery, externý disk, kancelárske kreslá, regál, čistiace prostriedky, ochranné prostriedky COVID 19, zákony, knihy, pracovné odevy, obuv. Väčšina materiálu bola zakupovaná zo školného. Najväčšie položky boli:

interiérové vybavenie 429,77 €

výpoč. Technika (PC, monitor, exter.disk,...)1 458,66 €

prevádzkové stroje 29,00 €

všeobecný materiál 1 263,71 €

všeobecný materiál COVID 215,96 €

všeobecný materiál účelová COVID 217,63 €

knihy, časopisy, noty, uč. pomôcky 616,35 €

pracovný odev, obuv 79,20 €

**s p o l u  4 231,08** €

**Položka 635** (údržba) – čerpalo sa nasledovne:

údržba výpočtovej techniky 22,00 €,

údržba softwéru 155,35 €

údržba komunikačnej infraštruktúry 85,00€

**s p o l u**  **262,35 €**

ostatné čerpanie bolo zabezpečené zo školného vo výške 8 280,38 €

V rámci údržby to boli ďalej výdavky ako pravidelná kontrola a oprava hasiacich prístrojov, pravidelný poplatok IVES-u.

**Položka 636** (Nájomné za prenájom) v roku 2018 nájomné za prenájom priestorov Domu kultúry Myjava bolo:

nájomné 39 839,83 €

**s p o l u  39 839,83 €**

**Položka 637** (služby):

Túto položku tvoria školenia a semináre, všeobecné služby (ozvučenie koncertov, mesačné, štvrťročné a ročné prehliadky EPS prenajatých priestorov), platba za www stránku školy, propagácia – tlač plagátov, stravovanie zamestnancov, poplatky, poistné, povinný prídel do sociálneho fondu, vyplácanie dohôd.

Oproti minulému roku jednotlivé platby boli nižšie, čo bolo spôsobené vzniknutou pandemickou situáciou, keďže sa väčšinou učilo dištančne a nevznikla potreba platenia či už za školenia, všeobecné služby ( preplácanie ozvučenia koncertov, preplácanie jednotlivých dohôd o pracovnej činnostialebo práci) či stravného:

* + príspevok na stravovanie zamestnancov vrátane provízie za doručenie jedálnych kupónov z 11 035,77 na 4 974,88 €
  + povinný prídel do SF z minuloročného prídelu 2 821,05€ na 2 694,29 € .

Naopak k zníženiu došlo v týchto položkách:

* + školenie semináre, oproti minulému roku 420,00 €, bol pokles v tomto roku na 362,98 €,
  + odmeny na základne dohôd z 7 966,82 € na 7338,24 € €
  + Jednotlivé položky sú:

školenie a semináre 362,98 €

všeobecné služby, revízie 2 682,11€

špeciálne služby 130,56 €

preplatenie lek. prehliadok 66,90 €

poplatky banke 977,54 €

stravovanie zamestnancov 4 839,40 €

poistné majetku a žiakov čiastočne 1,35 €

povinný prídel do soc. fondu 2 694,29 €

provízia za doručenie strav. kupónov 135,48 €

práce na dohodu 7 338,24 €

pokuty, penále 11,62 €

**s p o l u  19 240,47** €

**Účelové dotácie**

* + preplácanie zmluvy o spolupráci – pedagógovia Kopaničiarika 1600,00 €,
  + príspevok na rekreáciu 1 261,86 €
  + odchodné 2 473.00 €

d) Bežné transfery (640):

Na podpoložke **642015** – sú účtované náhrady príjmu pri dočasnej pracovnej neschopnosti, ktoré v plnej miere hradí zamestnávateľ.

I tu došlo k miernemu zníženiu v roku 2019 bolo na tejto položke naúčtované  **790,19** € a k 31.12.2020 to bolo **622,39** €.

**Záver:**

Základná umelecká škola Myjava, ul. Partizánska 17, Myjava čerpala za rok 2020 rozpočtované finančné prostriedky vo výške  **477 054,48 €** t. j **98,06 %** z celkového rozpočtu školy **486 497 €**.

Škola k poslednému dňu t. j. k 31.12.2020 nemala neuhradené faktúry.

**Organizácia vnútorného života školy**

ZUŠ Myjava je právnickou osobou, v právnych vzťahoch vystupuje vo svojom mene a má plnú zodpovednosť vyplývajúcu z týchto vzťahov.

Svoju činnosť finančne zabezpečuje samostatne na základe rozpočtu vyčleneného zriaďovateľom.

Štatutárnym orgánom je riaditeľka školy, ktorá je jej zamestnancom. Vymenúva a odvoláva ju zriaďovateľ na návrh Rady školy.

ZUŠ Myjava zabezpečuje umeleckú výchovu a vzdelávanie podľa vzdelávacieho programu odboru vzdelávania prevažne pre žiakov základnej školy. Škola môže organizovať aj štúdium pre deti vo veku pred plnením povinnej školskej dochádzky, žiakov stredných škôl a dospelých.

ZUŠ Myjava poskytuje základné umelecké vzdelanie podľa § 17 zákona č.245/2008 Z. z. (školský zákon), pripravuje na štúdium odborov vzdelávania umeleckého zamerania v stredných školách a v konzervatóriách; pripravuje aj na štúdium na vysokých školách s pedagogickým alebo umeleckým zameraním.

**Organizačná štruktúra a štruktúra riadenia ZUŠ Myjava**

ZUŠ Myjava sa člení na jednotlivé útvary, ktoré ako organizačné celky komplexne zabezpečujú a koordinujú väčší rozsah vzájomne súvisiacich činností určitého zamerania. Útvary sa delia na organizačné úseky, ktoré zabezpečujú úlohy školy, spojené s odlišným odborným, organizačným a technickým zabezpečením. Na čele útvarov a úseku odborov školy sú zástupca riaditeľky školy a vedúci PK, ktorí sú priamo podriadení riaditeľke školy.

Riaditeľka školy, ako aj zástupkyňa riaditeľky školy a vedúci PK sú poverení vedením na jednotlivých stupňoch riadenia školy, sú oprávnení určovať a ukladať podriadeným zamestnancom školy pracovné úlohy, organizovať, riadiť a kontrolovať ich prácu a dávať im na tento účel záväzné pokyny a informácie.

**Organizačná štruktúra ZUŠ Myjava**

Útvar riaditeľky školy

Hospodársko-správny útvar

Úsek ekonomiky, PAM

a administratívy

a administratívy

Úsek správnych zamestnancov

Úsek

jednotlivých odborov školy

Pedagogický útvar

**Štruktúra riadenia**

Riaditeľ/ka

školy

1. st. riadenia

ghghghgh

Úsek ekonomiky, PAM

a administratívy

a administratívy

Zástupkyňa

riaditeľ/ky školy

2. st. riadenia

Úsek správnych zamestnancov

Vedúci PK

3. st. riadenia

Úsek

jednotlivých odborov školy

odborovškoly

**Kontrolná a hospitačná činnosť vedenia školy**

Riaditeľka, zástupkyňa riaditeľky a vedúci PK školy boli v zmysle plánu vnútroškolskej kontroly priamo zodpovední za správne, kvalitné a efektívne plnenie úloh a boli povinní osobne kontrolovať plnenie úloh nimi riadeného organizačného celku, prijímať opatrenia na odstraňovanie nedostatkov, ihneď o nich informovať riaditeľa/ku školy, prípadne podávať návrhy na uplatnenie sankcií voči zodpovedným zamestnancom nimi riadeného organizačného celku.

**Rámcové zameranie kontrolnej činnosti**

* plnenie školského vzdelávacieho programu školy,
* plnenie úloh vyplývajúcich zo všeobecne záväzných právnych predpisov,
* zákonnosť, účelnosť a hospodárnosť nakladania s finančnými prostriedkami rozpočtu školy, s majetkom školy,
* vybavovanie a preverovanie petícií, sťažností, oznámení a podnetov,
* zabezpečenie výchovy k dodržiavaniu ľudských práv,
* plnenie opatrení prijatých na odstránenie zistených nedostatkov,
* dodržiavanie pracovno-právnych a mzdových predpisov, interných predpisov a smerníc školy,
* výkon a priebeh výchovno-vzdelávacieho procesu,
* uskutočňovanie vlastných projektov školy (interné, verejné vystúpenia žiakov, výstavy prác žiakov, súťaže),
* účasti žiakov na mimoškolských aktivitách,
* PPO, BOZP, údržba školských priestorov a majetku školy, materiálno-technického vybavenia školy.

**Formy, metódy a spôsob kontroly**

Riaditeľka, zástupkyňa riaditeľky a vedúci predmetových komisií priamou hospitačnou činnosťou sledovali:

* plnenie tematických výchovno-vzdelávacích plánov, učebných osnov a požiadaviek vzdelávacích štandardov v súlade so Školským vzdelávacím programom,
* dodržiavanie didaktických zásad,
* využívanie učebných pomôcok a didaktickej techniky,
* dodržiavanie zásad hodnotenia a klasifikácie žiakov,
* vedenie pedagogickej dokumentácie,
* dodržiavanie psychohygienických zásad vo výchovno-vzdelávacom procese,
* dodržiavanie bezpečnostných predpisov na vyučovacích hodinách, rôznych vystúpeniach, súťažiach (organizovaných školou alebo mimoškolských) a iných aktivitách,
* motivovanie a aktiváciu žiakov,
* využívanie progresívnych vyučovacích metód a vhodné využívanie učebných pomôcok,
* zaraďovanie prostriedkov IKT do výučby,

Riaditeľka a zástupkyňa riaditeľky mali:

* sledovať plnenie prijatých opatrení,
* komunikovať s pedagógmi,
* vykonávať metodicko-inštruktážnu činnosť,
* sledovať plneniu plánu predmetových komisií a ich spoluprácu,
* sledovať plnenie Plánu práce školy,
* sledovať plnenie Pracovného poriadku a Školského poriadku a ostatných vnútorných predpisov školy.

**Kontrola práce pedagogických zamestnancov**

* kontrola dodržiavania pracovnej doby, včasného príchodu na pracovisko,
* kontrola príchodov pedagógov na vyučovacie hodiny,
* kontrola pripravenosti pedagógov na vyučovacie hodiny,
* sledovanie dodržiavania predpisov BOZP, PPO, zákazu fajčenia v priestoroch školy,
* kontrola plnenia uznesení a úloh z pracovných a pedagogických porád,
* sledovanie záujmu o ďalšie vzdelávanie,

**Kontrola práce nepedagogických zamestnancov**

* kontrola dodržiavania pracovnej doby, včasného príchodu na pracovisko,
* každodenné obhliadky priestorov školy (sledovanie čistoty priestorov, teploty v učebniach, osvetlenia v učebniach, funkčnosti ventilačnej jednotky),
* sledovanie šetrenia elektrickou energiou,
* kontrola práce ekonómky, pracovníčky PaM školy,
* kontrola práce upratovačky,

Hospitačná činnosť sa počas školského roka sa nevykonávala, pretože v škole bol výchovno-vzdelávací proces na dlhší čas prerušený, vyučovalo sa dištančnou formou a väčšinou formou home Office.

Kontrola povinnej školskej dokumentácie učiteľov sa vykonávala 3x ročne (začiatok šk. roka, začiatok 2. polroka a  pri uzatváraní dokumentácie na konci šk. roka).

Výkazy žiakov a vyučovacích hodín sa kontrolovali a dopĺňali priebežne počas celého šk. roka.

Kontrola pracovnej doby bola sledovaná sústavne podľa rozvrhov hodín učiteľov, knihy dochádzky a rámcového rozvrhu jednotlivých učiteľov a zamestnancov školy. Vzniknuté nedostatky sa operatívne odstraňovali.

**Údaje o zamestnancoch školy**

**Personálne obsadenie školy v školskom roku 2020/2021**

|  |  |  |  |
| --- | --- | --- | --- |
| **P. č.** | **Meno a priezvisko** | **Pracovné zaradenie** | **Vyučoval v odbore, poznámky** |
| **1.** | Mgr. art. Bielčiková Elena | riaditeľka | Výtvarný odbor |
| **2.** | Mgr. Matulová Erika | zást. riaditeľky | Hudobný odbor  (klavír) |
| **3.** | Bielčiková Darina | učiteľka | Hudobný odbor(akordeón, VP keyboard) |
| **4.** | Bunčiak Štefan, DiS. art. | učiteľ | Hudobný odbor  (husle) |
| **5.** | Bunčiaková Zdenka, DiS. art. | učiteľka | Tanečný odbor |
| **6.** | Derdová Lenka, DiS. art. | učiteľka | Hudobný odbor(spev, hlasová výchova)  do 13. 5. 2020 na **MD,** od 14. 5. 2020 **dovolenka** |
| **7.** | Duga Vladimír, DiS. art. | učiteľ | Hudobný odbor  (dychové nástroje, VP keyboard) |
| **8.** | Mgr. Gogová Vitková Katarína | učiteľka | Výtvarný odbor |
| **9.** | Mgr. Horňáková Zlatica | učiteľka | Hudobný odbor (klavír, HN) |
| **10.** | Jánoš Vladimír | učiteľ | Hudobný odbor  (gitara, dychové nástroje) |
| **11.** | Jankovýchová Tatiana | učiteľka | Tanečný odbor |
| **12.** | Mgr. Konečná Lenka, ArtD. | učiteľka | Tanečný odbor |
| **13.** | Ing. Konečník Ladislav | učiteľ | Tanečný odbor |
| **14.** | Klasovitý Miroslav | učiteľ | Hudobný odbor(gitara, dychové nástroje) |
| **15.** | Mgr. Kurinová Lenka | učiteľka | Hudobný odbor(spev, hlasová výchova) |
| **16.** | Miklášová Soňa | učiteľka | Hudobný odbor  (gitara) dlhodobo PN od 28.1.2019 |
| **17.** | Mgr. Michalička Pavol | učiteľ | Hudobný odbor(heligónka) |
| **18.** | Pavlík Robert | korepetítor | Tanečný odbor |
| **19.** | Mgr. Pavlinec Petr | učiteľ | Hudobný odbor(cimbal) |
| **20.** | Pekník Vladimír | učiteľ | Hudobný odbor (dychové nástroje) |
| **21.** | Mgr. Vojaček Tomáš | učiteľ | Výtvarný odbor |
| **22.** | Vrabcová Pavlína, DiS. art. | učiteľka | Hudobný odbor (klavír) |
| **23.** | Mgr. Zacharová Anna | učiteľka | Literárno-dramatický odbor |
| **24.** | Mgr. Zelenayová Jana | učiteľka | Tanečný odbor |
| **25.** | Adella Zruttová | učiteľka | Tanečný odbor |
|  | | | |

Nepedagogickí zamestnanci:

|  |  |  |
| --- | --- | --- |
| **1.** | Mgr. Beňaluková Dagmar | ekonómka, personalistka |
| **2.** | Lysá Monika | upratovačka |

**Profesijný rozvoj zamestnancov v školskom roku 2020/2021**

|  |  |  |  |  |  |
| --- | --- | --- | --- | --- | --- |
| **Por. č.** | **Meno a priezvisko** | **Vzdelávanie** | **Forma štúdia** | **Roč.** | **Poskytovateľ** |
| **1.** | **Mgr. art. Bielčiková Elena** | **Školenia týkajúce sa školskej legislatívy** | **Online školenia** |  | **podľa ponuky** |
| **2.** | **Mgr. Matulová Erika** | **Školenia týkajúce sa školskej legislatívy** | **Online školenia** |  | **podľa ponuky** |
| **3.** | **Mgr. Beňaluková Dagmar** | **Školenia týkajúce sa účtovníctva a práce PAM** | **Online**  **školenia** |  | **podľa ponuky** |

Okrem vyššie spomínaných typov a foriem vzdelávania z dôvodu pandemickej situácie sa ostatní zamestnanci nezúčastnili žiadnych školení a seminárov.

**Údaje o pedagogických zamestnancoch podľa odborov:**

* počet pedagogických zamestnancov celkovo v priebehu školského roka: 25,
* počet učiteľov v hudobnom odbore: 14,
* počet učiteľov vo výtvarnom odbore: 3,
* počet učiteľov v tanečnom odbore: 6,
* počet korepetítora v tanečnom odbore:1
* počet učiteľov v literárno-dramatickom odbore: 1,
* počet nepedagogických zamestnancov: 2.

**Doplňujúce údaje:**

Hlavné priestory slúžiace výlučne pre potreby školy na účely výchovno-vzdelávacieho procesu a s ním spojených činností s celkovou rozlohou 741,4 m2 sa nachádzajú na 2. poschodí budovy. Všetky školské miestnosti ústia do jednej spoločnej chodby, ktorá je od hlavného vstupného schodiska a  vchodu do budovy oddelená mrežovými dverami.

V šk. roku 2020/2021 mala ZUŠ 18 učební, koncertnú sieň, riaditeľňu a miestnosť pre ekonómku, malú zborovňu, 4 WC, šatňu pre TO, 3 sklady a miestnosť pre upratovačku.

Na prízemí budovy sa nachádza veľká a malá nácviková tanečná sála s 2 šatňami (dievčenská a chlapčenská), WC a sprchy, ktoré využívala škola podľa rozvrhov. Javisko využívala škola sporadicky, podľa potreby. Presný rozpis učební s príslušnou rozlohou je uvedený v Zmluve o nájme a podnájme nebytových priestorov medzi Správou majetku Mesta Myjava, s r. o. a ZUŠ Myjava z 2. 5. 2005.

**Organizácia prevádzky výchovno-vzdelávacieho zariadenia:**

V ZUŠ Myjava je zriadený hudobný (ďalej HO), výtvarný (VO), tanečný (TO) a literárno-dramatický odbor (LDO). Vyučovanie v jednotlivých odboroch a študijných zameraniach sa organizuje podľa plánu práce školy, pracovného, organizačného a vnútorného poriadku školy a rozvrhu hodín, ktorý zohľadňuje psychohygienické podmienky vyučovacieho procesu. Vyučovanie je individuálne a skupinové. Vyučovacia hodina trvá 45 minút, vyučovacie hodiny však možno spájať alebo deliť. V HO, VO a TO možno do vyučovacieho bloku spojiť najviac 3 hodiny, v LDO najviac 3,5 hodiny.

Škola organizuje prípravné štúdium, základné štúdium a štúdium pre dospelých. Prípravné štúdium má najviac 2 ročníky a je určené pre žiakov 1. stupňa základnej školy a pre talentované deti v predškolskom veku. Základné štúdium sa delí na 1. stupeň, ktorý nadväzuje na prípravné štúdium a na 2. stupeň, ktorý nadväzuje na 1. stupeň základného štúdia. Základné štúdium je určené prevažne pre žiakov základných a stredných škôl. Štúdium pre dospelých je určené pre žiakov, ktorí si chcú doplniť a rozšíriť svoje umelecké vzdelanie. Počet vyučovacích hodín, počty žiakov v jednotlivých vyučovacích predmetoch, dĺžku štúdia a odporúčaný vek prijatých žiakov určovali Rámcové učebné plány Štátneho vzdelávacieho programu pre základné umelecké školy.

Štúdium v ZUŠ sa organizovala formou individuálneho a skupinového vyučovania.

**Práca predmetových komisií**

V školskom roku 2020/2021 v škole pracovalo **7** predmetových komisií.

**Hudobný odbor**

PK pre vyučovanie HN: Mgr. Zlatica Horňáková,

PK pre vyučovanie hry na klavíri: Mgr. Erika Matulová,

PK pre vyučovanie hry na akordeóne, heligónke a keyboarde: Darina Bielčiková,

PK pre vyučovanie hry na dychových nástrojoch a bicích nástrojoch komornej hry: Vladimír Pekník,

PK pre vyučovanie hry na strunových nástrojoch a spevu: Soňa Miklášová.

**Výtvarný odbor**

PK pre VO: Mgr. Katarína Gogová Vitková.

**Tanečný odbor a literárno-dramatický odbor**

PK pre TO a LDO: Zdenka Bunčiaková, DiS. art.

Komisie komunikovali pravidelne, ale kvôli pandemickej situácii počas obdobia prerušeného vyučovania spolupracovali per rollam.

Ich činnosť spočívala vo:

* vypracovaní a plnení plánu práce pre konkrétne obdobie,
* riešenia konkrétnych, spravidla metodických problémov v rámci odborov a oddelení HO,
* vyhodnocovanie výchovno-vzdelávacích výsledkov a klasifikácie v danom období,

**Spolupráca s rodičmi**

Jej ťažisko bolo v spolupráci vedenia školy s OZ ZUŠKA. Jej osvedčenou formou boli individuálne konzultácie rodičov detí s triednymi učiteľmi hlavne formou online. Riešili sa hlavne otázky výchovno vzdelávacej činnosti a organizačné otázky vyučovania počas dištančného vzdelávania.

**Vyhodnotenie cieľov, ktoré si škola určila na školský rok 2020/2021**

Hlavný zámer školy, aby sa zachovala čo najvyššia úroveň výchovy a vzdelávania v súlade so Školským vzdelávacím programom, sa jej podaril splniť, aj napriek ťažkostiam, ktoré vyvolalo mimoriadne prerušenie výchovno-vzdelávacieho procesu v škole.

V Myjave, 15. 10. 2021

Mgr. art. Elena Bielčiková

riaditeľka školy